Diari Oficial de la Generalitat Valenciana


Sumari del DOGV 9965, del 25-10-2024 (2024/11791)

ANUNCI de l'infome d'avaluació ambiental i territorial estratègica de la proposta de modificació puntual de la normativa de la zona industrial relativa a closos i usos en zona de retrocés.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9965

Data del DOGV
:   25-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11913

CVE
:   CIEO-U-0441-17347

Data del document
:   21-10-2024

Organisme emissor
:   Ajuntament de Loriguilla

Tipus de document
:   Anunci

Vist l'escrit de registre 7658-I-CA-426, d'1 de juliol de 2024, sobre iniciativa de la mercantil Maldon ITG, SL, com a interessada en la construcció de nau industrial logística de grans proporcions en la illa M2 del sector I-11 (expedient 1170/2024), que proposa la modificació puntual de la normativa de clos, necessitat derivada de la recent modificació puntual (II) que va redissenyar les illes, resultant façanes de més de 500 m (com és el cas de la M2), a fi d'introduir, en este cas, un factor de flexibilitat en els límits de longitud igual o superior a 100 m i de desnivell igual o superior a 4 m.. Iniciativa que es considera d'interés públic, atés que les modificacions puntuals dels sectors 11 i 12, en les quals es preveuen parcel·les mínimes de 20.000 m², estan orientades a establir les condicions òptimes per a l'establiment d'activitats logístiques de gran superfície.

Vist, així mateix, la necessitat, segons l'experiència dels últims anys, d'admissió en la zona industrial d'usos auxiliars en zones de reculada, com ara dipòsits d'aigua per a instal·lacions contra incendi, sitges, pòrtics d'accés a naus, casetes de seguretat, instal·lacions complementàries per a usos fotovoltaics, instal·lacions de publicitat.

Vista la proposta-informe de modificació puntual subscrita per l'arquitecta del servici tècnic municipal SAT-Lorisum, Clara Vento Diéguez, acompanyada del preceptiu document inicial estratègic, tots dos documents de data 16 d'octubre de 2024, sobre la referida modificació puntual, titulada «Modificació puntual de normativa de la zona industrial del PGOU de Loriguilla, Pla parcial Sector 9, Pla parcial Sector 10, Pla parcial Sector 11, Pla parcial Sector 12».

Considerant que del document inicial estratègic es desprén que és procedent, de conformitat amb article 46.3 de la LOTUP, l'avaluació ambiental i territorial estratègica simplificada per tractar-se d'una modificació menor del Pla general i dels citats plans parcials, i es conclou pels servicis tècnics municipals, sobre els efectes previsibles sobre el medi ambient: «La modificació que es pretén, no tindrà conseqüències sobre el medi ambient ni sobre els elements estratègics del territori. Pel caràcter urbà del sòl (sectors 9 i 10), i urbanitzable en fase d'execució (sectors 11 i 12) no existixen característiques naturals especials, ni efectes sobre el patrimoni cultural, no afecta cap àmbit amb rang de protecció reconegut, ni produïx efectes negatius sobre el desenrotllament equilibrat del territori, ni afecta al medi ambient. De la mateixa manera, amb esta ampliació de l'ús auxiliar admés en zones de reculada, així com variació en les ordenances de clos, no se superen els valors límits de la qualitat ambiental ni es produïx un major segellat o explotació intensiva del sòl, ja que el canvi no implica una major edificabilitat i/o ocupació.»

Atés que, no existint-ne afeccions, el resultat de la fase de consultes de l'avaluació ambiental conclou amb la proposta-informe dels servicis tècnics de l'Ajuntament emés per l'arquitecta del servici municipal SAT-Lorisum, Clara Vento Diéguez, mencionada anteriorment, i redactat a sol·licitud d'este òrgan ambiental municipal i que figura publicat íntegrament i pot ser consultat en l'enllaç <https://loriguilla.sedelectronica.es/board>.

Atés que, a l'empara del que establix l'article 53 del TRLOTUP, i considerant que, d'acord amb els criteris de l'annex VIII d'esta llei, la proposta de modificació puntual de la mencionada normativa de determinats elements auxiliars d'edificació i sobre closos, no té gens d'incidència en el model territorial del municipi, actua sobre sòl urbà i urbanitzable, no suposa afecció sobre elements del patrimoni natural i, havent tingut en compte la consulta realitzada al servici tècnic municipal, es pot concloure que el procediment d'avaluació ambiental simplificada és suficient per a determinar que la proposta de modificació puntual no presenta efectes significatius sobre el medi ambient.

A la vista dels antecedents i fonaments exposats, esta alcaldia, en la seua condició d'òrgan ambiental municipal,

RESOL

*Primer*

Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la mencionada modificació puntual de normativa de la zona industrial relativa a closos i usos en zona de reculada, d'acord amb els criteris de l'annex VIII del TRLOTUP, per no tindre efectes significatius sobre el medi ambient.

*Segon*

Continuar la tramitació de la modificació puntual, per considerar-la d'interés públic pels motius que es deduïxen de la part expositiva, i procedir a la seua tramitació de conformitat amb el que s'establix pels articles 61 i concordants del TRLOTUP.

*Tercer*

Publicar la present resolució en el *Diari Oficial de la Generalitat Valenciana*, i advertir expressament que l'informe perdrà la vigència i cessarà en la producció dels efectes que li són propis si, una vegada publicat, no s'ha procedit a l'aprovació del document en el termini màxim de quatre anys des de la publicació.

Ho mana i firma l'alcaldessa, a la data de la firma electrònica que figura al marge, de la qual cosa, com a secretari-interventor, en done fe, als efectes previstos en l'article 3.2.e) del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació nacional.»

Cosa que es fa pública als efectes legals oportuns indicant que este acte d'avaluació ambiental no és susceptible de cap recurs, sense perjuí dels que, si és el cas, siguen procedents contra l'acte d'aprovació de la mencionada modificació.

S'advertix expressament que l'informe perdrà la vigència i cessarà en la producció dels efectes que li són propis si, una vegada publicat, no s'ha procedit a l'aprovació del mencionat document en el termini màxim de quatre anys des de la publicació del present anunci en el DOGV.

  

Loriguilla, 21 d'octubre de 2024

Montserrat Cervera Soria

Alcaldessa